Lukket grundlovsforhør Tre somaliere, er ved et lukket grundlovsforhør ved retten i Aalborg blevet fængslet i fire uger, til d. 4.3. Røvede en taxachauffør De mistænkes for at være med i den bande, der i sidste weekend røvede en taxachauffør i Aalborg Øst. Det siger vicepolitikommissær Ole Jensen fra Nordjyllands Politi til TV2/Nord. Yderligere en anholdt Samtidig anholdt politiet sidst på eftermiddagen yderligere en mand, som også sættes i forbindelse med røveriet mod taxachaufføren. Stadig på fri fod Der skulle angiveligt have deltaget fem unge mænd i røveriet, så en er stadig på fri fod. Andre røverier Foruden dette røveri, er der andre uopklarede røverier i Aalborg, hvor signalementerne efter gerningsmændene, til forveksling ligner hinanden. Politiet kunne ikke udtale sig yderligere fra det lukkede grundlovsforhør, men Ole Jensen siger: - Det er næste led i en normal efterforskning, at finde ud af, om de sigtede eventuelt har været involveret i andet.

Referat:
Tre somaliere fængslet i fire uger. De er sigtet for at have røvet en taxachauffør i Aalborg Øst.